Diari Oficial de la Generalitat Valenciana


Sumari del DOGV 732, del 29-12-1987 (1987/810248)

ORDRE de 18 de novembre de 1987, de la Conselleria d'Agricultura i Pesca, per la qual s'aprova el Pla d'Obres i Millores Territorials (Cinquena part) de la Zona d'Ordenació d'Explotacions de les Valls Centrals (Castelló).
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/18/(2)/dof/vci/html**

### Dades del document

Número de DOGV
:   732

Data del DOGV
:   29-12-1987

Secció del DOGV
:   DISPOSICIONS GENERALS

Número del document
:   1987/810248


Data del document
:   18-11-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 18 de novembre de 1987, de la Conselleria d'Agricultura i Pesca, per la qual s'aprova el Pla d'Obres i Millores Territorials (Cinquena part) de la Zona d'Ordenació d'Expltacions de les Valls Centrals (Castelló).  
Pel Reial Decret 796/1979, de 20 de febrer, foren aprovades actuacions de reforma i desenvolupament agrari a la Zona d?Ordenació d'Explotacions de les Valls Centrals (Castelló).  
Per quatre Ordres del Ministeri d?agricultura, Pesca i Alimentació, de data, 29 de setembre de 1983, 22 de juliol de 1982, 26 d'abril de 1984 i 19 de juliol de 1985, foren aprovades la primera, segona, tercera i quarta part del Pla d'Obres i Millores Territorials de la zona esmentada.  
Pel Decret 138/86, de 10 de novembre, del Consell de la Generalitat Valenciana, fou prorrogat el termini de vigència de les actuacions de reforma i desenvolupament agrari fins al 31 de desembre de 1988.  
Atés que aquestes disposicions no incloïen totes les obres necessàries per a complir les finalitats que es pretenen amb l'actuació a la zona; i vistes les sol·licituds dels agricultors interessats, els Serveis Territorials a Castelló d'aquesta Conselleria d?agricultura i Pesca han redactat una cinquena part del Pla, tot complint així el que disposen els articles 82 i 129 de la Llei de Reforma i Desenvolupament Agrari, de 12 de gener de 1973.  
Dita Cinquena Part del Pla ha estat sotmesa a l'aprovació d'aquesta Conselleria d?agricultura i Pesca i es refereix a les obres següents: camins rurals, sondejos d'investigació d'aigües subterrànies, canonades d'enllaç, dipòsits o embassaments d'enllaç i de regulació de reg, proveïment d'aigua, instal·lacions electromecàniques als sondejos, línies elèctriques, xarxes de reg i ampliació de la Societat Agrària de Transformació núm. 2426 de Canet lo Roig.  
Examinat el Pla, aquesta Conselleria considera que les obres que s'hi inclouen han estat degudament classificades, segons que determina l'Article 61 de l?esmentada Llei de Reforma i Desenvolupament Agrari i que, alhora, aquestes obres són convenients per tal d'obtenir de l?ordenació d'explotacions  
els majors beneficis per a la producció de la zona i per als agricultors i ramaders afectats.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
S'aprova el Pla d'Obres i Millores Territorials (Cinquena Part) de la zona d?ordenació d'explotacions de les Valls Centrals (Castelló).  
Article segon  
D'acord amb els articles 62, 65 i 70 de la Llei de Reforma i Desenvolupament Agrari, es considera que les obres de construcció de camins rurals, sondejos d'investigació d'aigües subterrànies, canonades d'enllaç i dipòsits o embassaments d'enllaç i regulació de reg, quedaran classificades com a d'interés general, en el grup a) de l'Article 61 de la mateixa Llei, fet pel qual seran subvencionades totalment; i les obres de proveïment d'aigua, instal·lacions electromecàniques dels sondejos, línies elèctriques, xarxes de reg i l'ampliació de la Societat Agrària de Transformació núm. 2426 de Canet lo Roig, es classificaran com a obres complementàries per a la zona, en el grup d) de dit article. Per a aquestes s?estableixen els auxilis següents:  
Per a les obres de proveïment d'aigua, instal·lacions electromecàniques dels sondejos, línies elèctriques i xarxes de reg, una subvenció del 40% i una bestreta del 60% restant, que es reintegrarà en un període de deu anys.  
Per a les obres d'instal·lacions cooperatives, una subvenció del 30% i una bestreta del 70% restant, en un període de deu anys.  
Les quantitats anticipades produiran un interés del 4% anual, d'acord amb el que disposa l'Article 74 de la Llei de Reforma i Desenvolupament Agrari.  
Article tercer  
Les obres objecte d'aquesta Cinquena Part del Pla, les hauran de sol·licitar formalment els beneficiaris dins el termini assenyalat al Decret 138/1986, de 10 de novembre, del Consell de la Generalitat Valenciana, pel qual fou prorrogada la vigència d'actuacions de reforma i desenvolupament agrari a la zona fins al 31 de desembre de 1988.  
DISPOSICIONS FINALS  
Primera  
La Direcció General de Desenvolupament Agrari d'aquesta Conselleria dictarà les normes complementàries per a la millor aplicació del que disposa aquesta Ordre.  
Segona  
Aquesta Ordre vigirà el dia de la publicació al Diari Oficial de la Generalitat Valenciana.  
València, 18 de novembre de 1987.  
El Conseller d?agricultura i Pesca,  
LUIS FONT DE MORA MONTESINOS


Còpia Permalink ELI